เอาจริงขอคืนคลื่น อสมท-กองทัพ หวังนำ 2600 MHz ออกประมูล
ดีอี รับมือเปิดเสรีดาวเทียม,นายฐากร ตัณฑสิทธิ์ เลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เปิดเผยว่า ที่ประชุมบอร์ด กสทช.เห็นชอบให้เรียกคืนคลื่น 2600 เมกะเฮิรตซ์ (MHz) จำนวน 190 เมกะเฮิรตซ์ จากบริษัท อสมท จำกัด (มหาชน), กรมการทหารสื่อสาร กองทัพบก และกรมการสื่อสารทหาร กองบัญชาการกองทัพไทย เพื่อนำมาจัดสรรด้วยวิธีการประมูลให้เกิดประโยชน์ยิ่งขึ้น โดย กสทช.กำหนดให้การใช้คลื่นสิ้นสุดลงภายใน 120 วัน หลัง กสทช.มีมติเรียกคืนคลื่นและเห็นชอบให้ใช้เงินงบประมาณปี 2562 วงเงิน 7.5 ล้านบาท จ้างที่ปรึกษาประเมินมูลค่าการเรียกคืนคลื่นความถี่ และการทดแทน ชดใช้ หรือจ่ายค่าตอบแทนสำหรับผู้ที่ถูกเรียกคืนคลื่นความถี่ย่าน 2500-2690 เมกะเฮิรตซ์,ด้านนางวรรณพร เทพหัสดิน ณ อยุธยา รองปลัดกระทรวงดิจิทัลเพื่อเศรษฐกิจและสังคม (ดีอี) เปิดเผยระหว่างการนำคณะผู้บริหารและสื่อมวลชน เข้าร่วมหารือกับสำนักนโยบายอวกาศแห่งชาติของประเทศญี่ปุ่น เมื่อวันที่ 4 มี.ค.2562 ว่าเพื่อศึกษาแนวทางการประกอบกิจการอวกาศและอุตสาหกรรมดาวเทียมของญี่ปุ่น ซึ่งมีการเปิดเสรีดาวเทียมแล้ว เพื่อนำไปประกอบการพิจารณาการวางนโยบายการกำกับดูแลกิจดาวเทียมของประเทศไทยต่อไป รวมถึงประกอบการพิจารณาแนวทางการดำเนินงานของกระทรวงดีอี หลังสัญญาสัมปทานดาวเทียมกับบริษัท ไทยคม จำกัด (มหาชน) จะสิ้นสุดลงในปี 2564 กระทรวงดีอีต้องเตรียมความพร้อมหลังสัมปทานดาวเทียมสิ้นสุด ถึงแม้หลังจากนั้นจะเปิดให้เอกชนร่วมทุนในกิจการของรัฐในรูปแบบพีพีพี แต่ก็ต้องมีข้อมูลไว้ประกอบการพิจารณาด้วย.
ที่ประชุมบอร์ด กสทช.เห็นชอบให้เรียกคืนคลื่น 2600 เมกะเฮิรตซ์ (MHz) จำนวน 190 เมกะเฮิรตซ์ จากบริษัท อสมท จำกัด (มหาชน)
คลื่นความถี่,อสมท.,คลื่นวิทยุ,กสทช.,กระทรวงดีอี,กระทรวงดิจิทัลเพื่อเศรษฐกิจและสังคม,ฐากร ตัณฑสิทธิ์